Държавен вестник, бр. 6, 2013 г., стр. 149

БРОЙ  6	
Д Ъ Р Ж А В Е Н  В Е С Т Н И К 	
СТР.  149  
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
НЕОФИЦИАЛЕН РАЗДЕЛ
МИНИСТЕРСТВО  
НА ИКОНОМИКАТА,  
ЕНЕРГЕТИКАТА И ТУРИЗМА
ЗАПОВЕД № РД-16-1753 
от 13 декември 2012 г. 
На основание чл. 155, чл. 160, т. 1 и чл. 161, 
ал. 1 и 2 от Закона за виното и спиртните на-
питки (ЗВСН) и предложение на Комисията по 
ЗВСН при утвърждаването на спиртни напитки с 
географско указание, оформено с протокол № 26 
от 12.12.2012 г., утвърждавам:
Винена дестилатна спиртна напитка: гроздова 
ракия.
С географско указание: „Сухиндолска“.
Производител: „Ловико Лозари“ – ЕАД, със 
седалище и адрес на управление: гр. Сухиндол, 
област Велико Търново, ул. Росица 156.
Общини (населени места), на чиято терито-
рия се добиват суровините за производство на 
спиртната напитка: Сухиндол, Димча и Коевци, 
намиращи се в община Сухиндол.
Засадена площ с плододаващи лозя: 603 дка.
Сорт на гроздето:	
бели: „Мускат“;
червени: „Каберне Совиньон“ и „Гъмза“.
Характеристики на гроздето: 
захарно съдържание (изразено в т. %): средно 
21;
киселинност като винена (изразена в гр/л): 
мин. 5,9;
механичен състав – съгласно приложени 
технологични справки за характеристиките на 
всеки сорт грозде.
Описание на автентична или традиционна 
технология за производство на спиртната напитка:
• бране – ръчно;
• транспортиране – в превозни средства, обо-
рудвани с корита за пренос на грозде;
• приемане и окачествяване – извършва се по 
маса, вид и захарно съдържание; от всяка партида 
се взема средна проба за съдържание на захари, 
титруеми киселини и pH;
• преработка – започва до 2 часа след брането; 
гроздето се подава към гроздомелачка, като се 
избягва смачкването на чепки и семки; получе-
ната гроздова каша се изпраща за ферментация;
• метод на ферментация и дестилация:
– за откаляването на мъстта не се допуска 
използването на SO2; бистренето се извършва чрез 
утаяване; гроздовата каша или мъст се изпраща 
за ферментация в резервоари от неръждаема 
стомана, които се пълнят до 4/5 от обема им и 
се засяват с чиста култура винени дрожди; фер-
ментацията протича при температура 16 – 18 °С за 
белите сортове и 25 – 28 °С за червените сортове 
грозде; ферментаторите са снабдени с водни ризи 
за поддържане на необходимия температурен 
режим; бурната ферментация продължава от 5 до 
7 дни, след което виноматериалът се декантира 
и изпраща за доферментиране в резервоари от 
неръждаема стомана; след приключването на 
алкохолната ферментация виноматериалите се 
отдекантират от дрождената утайка и се съх-
раняват до момента на дестилация в метални 
резервоари под инертен газ;
– преди дестилиране виноматериалите се ана-
лизират по показателите: алкохол, захар, серен 
диоксид, титруеми киселини и летливи киселини; 
дестилацията се извършва в дестилационни ко-
лони с непрекъснато действие по технологичен 
режим, определен от технолог;
• начин на съхранение – полученият дестилат 
се съхранява в неръждаеми съдове или бъчви; 
органолептично се определя количеството де-
стилат, който ще отлежава минимум 6 месеца в 
малки дъбови и лагерни бъчви;
• метод за обработка – купажирането и обра-
ботката на партидата се извършва след направен 
пълен физико-химичен анализ и органолептична 
оценка.
За утвърждаването на винена дестилатна 
спиртна напитка гроздова ракия с географско 
указание „Сухиндолска“ са представени:
1. Протоколи от изпитване № ЛИ-1354, № ЛИ-
1355 и № ЛИ-1356 от 16.01.2009 г., издадени от 
КЦИК „Ловико“ към „Евробул Ловико“ – ООД, 
за основните физико-химични показатели.
2. Протокол № 1 от 19.02.2009 г., издаден от 
РДК при РЛВК „Мизия“ – Плевен, за извършен 
органолептичен анализ и оценка.
3. Сертификати за автентичност № 1, 2 и 3 от 
19.02.2009 г., издадени от РЛВК „Мизия“ – Плевен.
Заповедта може да се обжалва в 14-дневен срок 
по реда на Административнопроцесуалния кодекс.
За министър:  
И. Маринов
158
ЗАПОВЕД № РД-16-1754 
от 13 декември 2012 г.
На основание чл. 155, чл. 160, т. 1 и чл. 161, 
ал. 1 и 2 от Закона за виното и спиртните на-
питки (ЗВСН) и предложение на Комисията по 
ЗВСН при утвърждаването на спиртни напитки с 
географско указание, оформено с протокол № 26 
от 12.12.2012 г., утвърждавам:
Плодова дестилатна спиртна напитка: сливова 
ракия.
С географско указание: „Ловешка“.
Производител: „Винал“ – АД, със седалище 
и адрес на управление: Ловеч, ул. Ал. Кусев 37.
Общини (населени места), на чиято територия 
се добиват суровините за производство на спирт-
ната напитка: с. Хлевене и с. Къкрина, намиращи 
се в община Ловеч.
Засадена площ с овощни градини със сливови 
насаждения: 1338 дка.
Сортове: сини сливи (Prunus domestica), включ-
ва сортовете: „Стенлей“ и „Буря“.
Характеристики на плодовете: